Lucius Marcius Censorinus

Lucius Marcius Censorinus (natus saeculo 2 a.C.n., mortuus post annum 147 a.C.n.) vir publicus atque rerum gestarum scriptor Romanus fuit.

 Cursus honorum 
Marcius Censorinus anno 160 a.C.n. aedilis curulis Hecyram comoediam Terentii primo edidit. Anno 152 a. C.n. aut antea praetor fuit atque anno 149 una cum Manio Manilio Nepote consulatum adeptus est.  Tertio Bello Punico Marcius classi praefectus erat, Manilius collega milites duxitAppianus Alexandrinus, Libyca 349. Iussu senatus dolo perfido erga Carthaginienses usi sunt : pueros nobiles obsides et classem omniaque arma  Romanis ut traderent eis persuaserunt antequam de veris condicionibus pacis eos certiores facerent  : ipsam urbem Carthaginem delendam esse ita ut incolis aliam urbem non minus quinquaginta milibus a mari distantem aedificare liceretApp., Lyb. 356-426 ; Diod.Sic. 32.6.3.. Poeni quamvis de salute desperarent tamen indignantes recusaverunt et bellum malueruntAppianus, Lyb.  432-441. Cum autem Romani inermem urbem oppugnare voluerunt, contra spem omnium repulsi suntZonaras 9.27. App., Lyb. 456-469. . Autumno eiusdem anni, dum collega in Africa remanet, Lucius Marcius  cum classe in patriam revertebat, ut comitia haberetAppianus, op.cit. 468. Anno 147 Marcius censor fuit.

 Bibliographia 


 Notae 

Censorinus, Lucius
Categoria:Senatores
Categoria:Praetores
Categoria:Censores